text: [{"text_idx": "#000005", "text": "Innflutningurin i\u0301 12-ma\u0301na\u00f0arskei\u00f0num fra\u0301 mars 2022 til februar 2023 var 12,8 milliardir kro\u0301nur. Ta\u00f0 eru 3,3 milliardir kro\u0301nur meira enn undanfarna skei\u00f0."}, {"text_idx": "#000006", "text": "Innflutningurin i\u0301 februar er nu\u0301 uppgj\u00f8rdur, og i\u0301 talvuni ni\u00f0anfyri ber til at si\u0301ggja innflutningin 12-ma\u0301na\u00f0arskei\u00f0i\u00f0 fra\u0301 mars 2022 til februar 2023 samanbori\u00f0 vi\u00f0 undanfarna skei\u00f0."}, {"text_idx": "#000007", "text": "Sto\u0301ri v\u00f8ksturin i\u0301 innflutninginum stavar i\u0301 h\u00f8vu\u00f0sheitum fra\u0301 innflutningi av skipum og flogf\u00f8rum, i\u00f0 vaks 1,4 milliardir kro\u0301nur. Innflutningurin av brennievni er vaksin 917 millio\u0301nir kro\u0301nur, sum i\u0301 h\u00f8vu\u00f0sheitum stavar fra\u0301 pri\u0301sv\u00f8kstri."}, {"text_idx": "#000008", "text": "Innflutningurin 'til hav- og landbu\u0301na\u00f0' er vaksin 332 millio\u0301nir kro\u0301nur ella 53 prosent. Hetta er fyri ta\u00f0 mesta alifo\u0301\u00f0ur. H\u00e6kkingin i\u0301 innflutninginum 'til a\u00f0ra framlei\u00f0slur', stavar fyri ein part fra\u0301 vaksandi innflutningi av heiliva\u0301gi."}]